
„Înființarea și dotarea cu echipamente medicale a USTACC din cadrul SJU Reșița”, 
Cod SMIS 351065


Județul Caraș-Severin, în calitate de beneficiar și Ministerul Investițiilor și Proiectelor Europene (MIPE), în calitate de Autoritate de management pentru Programul Sănătate, au semnat contractul de finanțare pentru proiectul „Înființarea și dotarea cu echipamente medicale a USTACC din cadrul SJU Reșița”, cod SMIS 351065.

Obiectivul general al proiectului este dezvoltarea infrastructurii publice medicale destinate tratării pacienților cardiaci critici, prin infiintarea si dotarea pentru asigurarea funcționării corespunzătoare a Secției de Cardiologie - USTACC din cadrul Spitalului Județean de Urgență Reșița – Staționar I, județul Caraș-Severin. Proiectul vizează accesul în timp util la servicii esențiale pentru afecțiuni complexe cu accent pe reducerea inechităților între regiuni, precum și necesitatea prevenirii mortalității evitabile pentru pacienții cu afecțiuni cardiovasculare. Scopul final al proiectului este de a infiinta si dota Unitate de Supraveghere si Tratament Avansat al Pacienților Cardiaci Critici pentru a îmbunătăți semnificativ calitatea și accesibilitatea îngrijirii medicale pentru pacienții cu afecțiuni cardiace acute sau critice.

Obiective specifice:
	Imbunătățirea condițiilor de tratament pentru pacienții cu afecțiuni cardiace acute prin infiintarea si dotarea Unitatii de Supraveghere si Tratament Avansat al Pacienților Cardiaci Critici in cadrul SJU Resita. 
	Achiziționarea de echipamente moderne pentru diagnosticarea rapidă și tratamentul pacienților cardiaci critici. 
	Susținerea implementării de tratamente și tehnologii inovatoare în domeniul cardiologiei critice, inclusiv prin integrarea unor metode noi de diagnostic, intervenție și recuperare.

Proiectul vizează dezvoltarea unei infrastructuri medicale specializate pentru tratamentul pacienților cardiaci critici, prin crearea unei Unități de Supraveghere și Tratament Avansat al Pacienților Cardiaci Critici (USTACC) din incinta secției de Cardiologie din cadrul Spitalului Județean de Urgență Reșița – Staționar I. 

Rezultate asteptate:
	Reducerea timpilor de așteptare și creșterea eficienței intervențiilor prin utilizarea celor mai recente tehnologii.
	Creșterea satisfacției pacienților și a rezultatelor clinice, prin tratamente mai eficiente și mai sigure.
	Creșterea capacității unității sanitare de a gestiona simultan un număr mare de pacienți critici, îmbunătățind astfel accesul și reducând timpii de așteptare.
	Reducerea riscurilor post-intervenție prin utilizarea unor echipamente mai precise și mai eficiente.
	Creșterea eficienței în diagnosticarea rapidă a afecțiunilor cardiace acute.



Valoarea totală a proiectului este de 5.374.779,13 lei
Valoare eligibilă nerambursabilă din partea fondurilor (FEDR/FSE+/FC/FTJ): 4.493.048,84 lei (85%)
Valoarea eligibilă nerambursabilă din bugetul național: 687.172,18 lei (13%)
Valoare cofinanțare eligibilă beneficiar: 105.718,79 lei (2%)

Perioada de implementare a proiectului este de 12 luni, de la data de 24.04.2026 până la 24.04.2027. 

